ئارین میرکان

ئارین میرکان (١٩٩٥ - ٢٠١٤) کە ناوی تەواوی دیلار گەنج خەمیس بوو فەرماندارێکی یەکینەکانی پاراستنی ژنان (یەپەژە) بوو کە لە کاتی گەمارۆی کۆبانی گیانی لەدەستدا لە شەڕی دژ بە چەکدارانی داعشدا لە ٥ی تشرینی یەکەمی ٢٠١٤. ئارین لە گردی مشتەنوور شانبەشانی فەرمانداری یەپەژە ڕۆژدا فەلات شەڕی دەکرد کە دواتر بوو بە فەرماندەی گشتیی یەپەژە. ئارین گیانی لەدەستدا دوای خۆتەقاندنەوەی بە ژمارەیەک چەکداری داعشدا لە پێناو ڕزگارکردنی ھاوڕێکانی، چالاکییەکەی ئارین یەکەم چالاکی لەم شێوەیە بوو لەلایەن چەکدارانی یەپەژەوە.

ئارین میرکان تەمەنی ٢٠ ساڵ بوو (یان ٢٢) و دایکی دوو منداڵ بوو. حاجی مەنسوور کە لێپرسراوێکی ئەمنی کوردە لە کۆبانی ڕایگەیاند کە شەڕڤانانی کورد ناچار بوون لە گردێکی ستراتیژی (مشتەنوور) لە باشووری کۆبانی پاشەکشە بکەن. ئارین لە دواوە مایەوە و ھێرشی کردە سەر چەتەکانی داعش لەکاتێکدا گەمارۆیان دەدا. لە کۆتاییدا ئارین ئەو تەقەمەنییانەی تەقاندەوە کە بە جەستەیەوەی لکاندبوو و لە ئەنجامدا ١٠ چەکداری داعشی کوشت.

 سەرچاوەکان 

پۆل:لەدایکبووانی ١٩٩٤
پۆل:مردووانی ٢٠١٤
پۆل:یەکینەکانی پاراستنی ژنان
پۆل:کەسایەتییە ژنە کوردەکانی سوپای سەربازی و گروپە سەربازییە نافەرمییەکان